
BENDROJO UGDYMO DALYKŲ VADOVĖLIŲ TURINIO VERTINIMO 
LYČIAI JAUTRIU ASPEKTU PASLAUGŲ PIRKIMO
TECHNINĖ SPECIFIKACIJA

I. BENDROSIOS NUOSTATOS

1. Perkančioji organizacija – Nacionalinė švietimo agentūra (toliau – Perkančioji organizacija), juridinio asmens kodas 305238040, adresas K. Kalinausko g. 7, LT-03107 Vilnius.  
2. Paslaugų aktualumas. Lietuvos Respublikos švietimo, mokslo ir sporto ministerijos Moterų ir vyrų lygių galimybių 2026–2028 metų veiksmų plane numatyta įvertinti bendrojo ugdymo vadovėlių turinį lyčiai jautriu aspektu. Šiai priemonei įgyvendinti Nacionalinei švietimo agentūrai pavesta organizuoti bendrojo ugdymo vadovėlių turinio vertinimą lyčiai jautriu aspektu.
3. Pirkimo objektas – Švietimo portalo informacinės sistemos (toliau – Švietimo portalas) Vadovėlių duomenų bazėje[footnoteRef:1] esančių, nuo 2023 m. Lietuvoje išleistų bendrojo ugdymo dalykų vadovėlių lietuvių kalba (toliau – vadovėliai) turinio vertinimo lyčiai jautriu aspektu paslaugos (toliau – Paslaugos). Paslaugų teikėjas (toliau – Tiekėjas) turi atlikti techninėje specifikacijoje nurodytų bendrojo ugdymo dalykų vadovėlių turinio vertinimą pagal nustatytus vertinimo kriterijus, įvertinti lyčių lygybės, nediskriminavimo ir lyčiai jautraus turinio aspektus, parengti kiekvieno vadovėlio vertinimo išvadas ir apibendrintas rekomendacijas vadovėlių autoriams bei leidėjams dėl vadovėlių turinio tobulinimo. [1:  Vadovėlių duomenų bazė (emokykla.lt)] 

4. Pirkimo objektas skaidomas į atskiras pirkimo dalis pagal bendrojo ugdymo dalykų grupes:
4.1. I pirkimo dalis. Tiekėjas įsipareigoja Sutartyje nustatytomis sąlygomis suteikti Perkančiajai organizacijai Paslaugas – atlikti kalbinio ugdymo (lietuvių kalbos ir literatūros) vadovėlių (40 vadovėlių, su dalimis 84 vadovėliai) turinio vertinimą pagal techninėje specifikacijoje nustatytus kriterijus.
4.2. II pirkimo dalis. Tiekėjas įsipareigoja Sutartyje nustatytomis sąlygomis suteikti Perkančiajai organizacijai Paslaugas – atlikti meninio, dorinio ir visuomeninio ugdymo (muzikos , etikos, istorijos, geografijos, pilietiškumo pagrindų, ekonomikos ir verslumo, nacionalinio saugumo ir krašto gynybos, visuomeninio ugdymo) vadovėlių (46 vadovėliai, su dalimis 68 vadovėliai) turinio vertinimą pagal techninėje specifikacijoje nustatytus kriterijus.
4.3. III pirkimo dalis. Tiekėjas įsipareigoja Sutartyje nustatytomis sąlygomis suteikti Perkančiajai organizacijai Paslaugas – atlikti matematinio, gamtamokslinio ir technologinio bei fizinio ir sveikatos ugdymo (biologijos, chemijos, fizikos, gamtos mokslų, gamtos mokslų ir visuomeninio ugdymo, informatikos, fizinio ugdymo, astronomijos ir 2026 m. išleistų matematikos) vadovėlių (53 vadovėliai, su dalimis 84 vadovėliai) turinio vertinimą pagal techninėje specifikacijoje nustatytus kriterijus.

 
II. BENDRIEJI REIKALAVIMAI PASLAUGOMS ATLIKTI

5. Per 5 darbo dienas nuo Sutarties pasirašymo Tiekėjas turi susitikti su Perkančiosios organizacijos atstovais, aptarti ir suderinti Paslaugų teikimo bei bendradarbiavimo eigą.
6. Tiekėjas ne vėliau kaip per 14 (keturiolika) darbo dienų nuo Sutarties įsigaliojimo dienos parengia ir pateikia Perkančiajai organizacijai suderinti Paslaugų teikimo grafiką (toliau – grafikas). Grafikas laikomas patvirtintu, kai jį raštu suderina Perkančioji organizacija. 
7. Tiekėjas Paslaugas turi atlikti per 5 mėnesius nuo Sutarties įsigaliojimo dienos. 
8. Prieš vertindamas vadovėlių turinį, Tiekėjas (ar jo pasitelkti vertintojai turi pasirašyti techninės specifikacijos 1 priede nurodytą nešališkumo deklaracijas ir jas pateikti Perkančiajai organizacijai.
9. Tiekėjas, siekdamas užtikrinti teikiamų Paslaugų kokybę, privalo bendradarbiauti su Perkančiosios organizacijos ir Lietuvos Respublikos švietimo, mokslo ir sporto ministerijos atstovais, ne rečiau kaip vieną kartą per mėnesį, o prireikus – dažniau, dalyvauti pasitarimuose su Perkančiąja organizacija jos patalpose arba nuotoliniu būdu iš anksto suderintu laiku. Nuotoliniai pasitarimai gali būti įrašomi, apie tai iš anksto informuojant Tiekėją, arba protokoluojami. Tiekėjas privalo atsižvelgti į Perkančiosios organizacijos elektroniniu paštu ar pasitarimų metu pateiktas pastabas ir pagrįstus siūlymus dėl Paslaugų kokybės bei, jeigu jie neprieštarauja Sutarties ir techninės specifikacijos nuostatoms, juos įgyvendinti.
10. Tiekėjas turi savo lėšomis pasirūpinti vertinimui reikalingais vadovėliais ir  kita Sutarčiai vykdyti būtina įranga.
11. Tiekėjas privalo užtikrinti Sutarties vykdymo metu gautos ir su Sutarties vykdymu susijusios informacijos konfidencialumą bei apsaugą.
12. Perkama nematerialaus pobūdžio (intelektinė) paslauga, nesusijusi su materialaus objekto sukūrimu. Jos teikimo metu nenumatomas reikšmingas neigiamas poveikis aplinkai, nesukuriami taršos šaltiniai ir negeneruojamos atliekos.

[bookmark: _Hlk179461398]III. REIKALAVIMAI PASLAUGŲ ATLIKIMUI I, II, III PIRKIMO DALIMS

13. [bookmark: _Hlk179459797]Vadovėlių turinys turi būti vertinamas pagal Techninės specifikacijos 2 priede pateiktus vadovėlių turinio vertinimo kriterijus. 
14. Kiekvienam vadovėliui turi būti parengta atskira vadovėlio turinio vertinimo ataskaita (toliau – vertinimo ataskaita), t. y. vienam vadovėliui (įskaitant visas jo dalis) pildoma viena vertinimo ataskaita, kurios forma pateikta Techninės specifikacijos 3 priede. Vertinimo ataskaitas Tiekėjas pateikia Perkančiajai organizacijai.
15. Neatitiktys pagrindžiamos vadovaujantis Techninės specifikacijos 2 priedo III skyriumi „NEATITIKČIŲ PAGRINDIMAS“.
16. Vertinimas atliekamas vadovaujantis Techninės specifikacijos 2 priedo I skyriuje nustatytais principais „BENDRIEJI VERTINIMO KRITERIJAI“.
17. Vertinimo ataskaitoje turi būti aiškiai nurodyti vadovėlio stiprieji aspektai, nustatytos neatitiktys (jeigu tokių yra), jų pagrindimas bei rekomendacijos vadovėlio autoriams ir (ar) leidėjui dėl vadovėlio turinio tobulinimo.
18. Įvertinęs visus konkrečiai pirkimo daliai priskirtus vadovėlius ir parengęs jų vertinimo ataskaitas, Tiekėjas parengia apibendrintą vertinimo ataskaitą, kurioje pateikia:
18.1. bendrą vertintų vadovėlių analizę;
18.2. dažniausiai nustatytas stipriąsias ir tobulintinas sritis;
18.3. bendro pobūdžio rekomendacijas vadovėlių autoriams ir leidėjams dėl vadovėlių turinio tobulinimo lyčiai jautriu aspektu.
19. Perkančiajai organizacijai pateikus pagrįstas pastabas dėl vertinimo ataskaitų ar apibendrintos vertinimo ataskaitos, Tiekėjas privalo jas patikslinti ar papildyti Perkančiosios organizacijos nurodytu terminu.

Techninės specifikacijos 1 priedas

________________________________________________________________________________
 (Vertintojo vardas ir pavardė)

NACIONALINĖS ŠVIETIMO AGENTŪROS VERTINTOJO 
NEŠALIŠKUMO DEKLARACIJA

20__ m. _____________d. 

Vilnius

Būdamas (-a) bendrojo ugdymo dalyko vadovėlio turinio vertintoju (-a) (pabraukti tinkamą):
1.	Pasižadu objektyviai, dalykiškai, be išankstinio nusistatymo, vadovaudamasis (-asi) visų su vadovėlių ir kitų mokymo priemonių rengimu, leidyba ir platinimu susijusių fizinių ar juridinių asmenų lygiateisiškumo principu, atlikti vertintojo pareigas. 
2.	Patvirtinu, kad:
2.1.	 per pastaruosius 3 metus neturiu jokių turtinių ir neturtinių interesų, susijusių su vertinamų vadovėlių ar mokymo priemonių leidyba ir rengimu ar platinimu;
2.2.	 manęs nesieja santuokos, partnerystės, artimos giminystės ar svainystės ryšiai, darbo ar jų esmę atitinkantys santykiai su vertinamų vadovėlių ar mokymo priemonių autoriais, iš jų negaunu jokių pajamų;
2.3. manęs nesieja darbo ar jų esmę atitinkantys santykiai su juridiniais asmenimis, susijusiais su vertinamų vadovėlių ir mokymo priemonių rengimu, leidyba ir platinimu, juose neturiu jokių juridinio asmens dalyvio teisių, iš jų negaunu jokių pajamų, taip pat manęs nesieja santuokos, partnerystės, artimos giminystės ar svainystės ryšiai su šiame papunktyje nurodytų juridinių asmenų vadovais bei su jais santuokos, partnerystės, artimos giminystės ar svainystės ryšiais susijusiais asmenimis;
2.4. manęs nesieja darbo santykiai su vertinamo vadovėlio ar mokymo priemonės vertinimą organizuojančia institucija ir (ar) jos savininko teises ir pareigas įgyvendinančia institucija, taip pat manęs nesieja santuokos, partnerystės, artimos giminystės ar svainystės ryšiai su šiame papunktyje nurodytų institucijų vadovais bei su jais santuokos, partnerystės, artimos giminystės ar svainystės ryšiais susijusiais asmenimis. 
3. Man išaiškinta, kad asmenys, susiję santuokos, partnerystės, artimos giminystės ar svainystės ryšiais, yra: sutuoktinis, sugyventinis, partneris, seneliai, tėvai (įtėviai), vaikai (įvaikiai),  vaikaičiai, broliai (įbroliai), seserys (įseserės) ir jų sutuoktiniai, sugyventiniai, partneriai, taip pat mano sutuoktinio, sugyventinio, partnerio seneliai, tėvai (įtėviai), broliai (įbroliai), seserys (įseserės), vaikaičiai, vaikai (įvaikiai) ir jų sutuoktiniai, sugyventiniai ar partneriai. 



____________________ 			______________________________
(Parašas) 				(Vardas, pavardė)
____________________



Techninės specifikacijos 2 priedas
VADOVĖLIŲ TURINIO VERTINIMO KRITERIJAI
I. BENDRIEJI VERTINIMO KRITERIJAI
1. Vertinant vadovėlių turinį privaloma vadovautis objektyvumo, nešališkumo, pagarbos žmogaus teisėms, lygių galimybių, nediskriminavimo,  objektyvaus pagrindimo, nuoseklumo ir vienodo vertinimo kriterijų taikymo visiems vertinamiems vadovėliams principais. 
2. Vertinimas turi būti grindžiamas tik vadovėlio turiniu ir konkrečiais pavyzdžiais. Vertintojo asmeninė nuomonė, prielaidos ar subjektyvūs vertinimai negali būti laikomi vertinimo pagrindu.
3. Vertinant pagal kiekvieną kriterijų turi būti įvertinamas visas vadovėlio turinys, įskaitant tekstus, iliustracijas, užduotis, pavyzdžius, schemas, lenteles ir kitą vadovėlio informaciją, jei ji yra reikšminga vertinimo kriterijams taikyti.

II.  VERTINIMO KRITERIJAI
4. Pirmasis kriterijus – lyčių vaizdavimas. Įvertinama ar moterys ir vyrai, mergaitės ir berniukai vaizduojami pagarbiai, nestereotipiškai ir kaip lygiaverčiai visuomenės nariai. Vertinama: 
4.1.  vaizdavimo balansas; 
4.2.  veikėjų įvairovė; 
4.3.  atliekami socialiniai vaidmenys; 
4.4.  profesijų įvairovė; 
4.5.  sprendimų priėmimo situacijos.
5. Antrasis kriterijus – lyčių stereotipai. Įvertinama, ar vadovėlio turinyje nėra stereotipinių nuostatų apie moterims ar vyrams būdingus vaidmenis. Vertinama: 
5.1. profesijų priskyrimas vienai lyčiai;
5.2. buities ir šeimos vaidmenys;
5.3. lyderystės vaizdavimas;
5.4. emocijų ir gebėjimų priskyrimas pagal lytį.
6. Trečiasis kriterijus – kalba. Įvertinama, ar vartojama pagarbi ir nediskriminuojanti kalba. Vertinama: 
6.1. diskriminuojančių formuluočių nebuvimas; 
6.2. stereotipinių apibūdinimų nebuvimas; 
6.3. pagarbus ir nediskriminuojantis moterų ir vyrų įvardijimas.
7. Ketvirtasis kriterijus – iliustracijos. Įvertinama, ar iliustracijos atspindi lyčių lygybės principus. Vertinama: 
7.1.  vaizduojamų asmenų įvairovė; 
7.2.  nestereotipinis profesijų vaizdavimas; 
7.3. nestereotipinis veiklų pasiskirstymas; 
7.4. lygiavertis mergaičių ir berniukų dalyvavimas.
8. Penktasis kriterijus – mokymosi situacijos. Įvertinama, ar užduotys ir pavyzdžiai neskatina stereotipų. Vertinama: 
8.1.  situacijų įvairovė; 
8.2.  vienodos galimybės visiems veikėjams; 
8.3.  lyčių lygybę skatinantys pavyzdžiai.
9. Šeštasis kriterijus – turinys. Įvertinama, ar vadovėlio turinys neprieštarauja lygių galimybių principams. Vertinama: 
9.1.  diskriminuojančių teiginių nebuvimas; 
9.2.  žmogaus orumo užtikrinimas;
9.3.  įvairių socialinių vaidmenų atspindėjimas. 
10.  Septintasis kriterijus – vertinimo rezultatų pagrindimas. Įvertinama, ar vertinimo išvados ir rekomendacijos yra argumentuotos ir pagrįstos Techninės specifikacijos 2 priede nustatytais vertinimo kriterijais. Įvertinama:
10.1.  nustatytos stipriosios sritys; 
10.2.  nustatytos neatitiktys; 
10.3.  rekomendacijos autoriams ir leidėjams. 

III.  NEATITIKČIŲ PAGRINDIMAS
11.  Kiekviena nustatyta neatitiktis turi būti pagrįsta: 
11.1.  konkrečiu puslapiu; 
11.2.  konkrečia iliustracija, tekstu arba užduotimi; 
11.3.  paaiškinimu, kuriam vertinimo kriterijui neatitinka; 
11.4.  argumentais, kodėl laikoma neatitiktimi; 
11.5.  siūlomu sprendimu arba rekomendacija.
12. Negalima vartoti tokių formuluočių kaip: „manyčiau“; „galbūt“; „tikriausiai“; „neaišku“; „kelia abejonių“. Visos išvados turi būti pagrįstos konkrečiais faktais.
_________________________

Techninės specifikacijos 3 priedas

 VADOVĖLIO TURINIO VERTINIMO ATASKAITA
______________________
(data)
INFORMACIJA APIE VADOVĖLĮ
	Vadovėlio pavadinimas
	

	Autorius
	

	Klasė
	 

	Leidykla
	 

	Leidimo metai/ pakartotinio leidimo metai
	 




	[bookmark: _Hlk179455016]Vertinimo kriterijai
	Vertinimas
	Neatitikties pagrindimas ir detalizavimas
(pateikite pavyzdžių iš vadovėlio, nurodykite konkrečias vadovėlio dalis, skyrius, puslapius, užduotis ir pacituokite tekstą)

	
	Atitinka
	Neatitinka
	

	1. Lyčių vaizdavimas. Įvertinama ar moterys ir vyrai, mergaitės ir berniukai vaizduojami pagarbiai, nestereotipiškai ir kaip lygiaverčiai visuomenės nariai:

	1.1.  vaizdavimo balansas; 
	
	
	

	1.2.  veikėjų įvairovė; 
	
	
	

	1.3.  atliekami socialiniai vaidmenys; 
	
	
	

	1.4.  profesijų įvairovė; 
	
	
	

	1.5.  sprendimų priėmimo situacijos.
	
	
	

	2. Lyčių stereotipai. Įvertinama, ar vadovėlio turinyje nėra stereotipinių nuostatų apie moterims ar vyrams būdingus vaidmenis:

	2.1.  profesijų priskyrimas vienai lyčiai;
	
	
	

	2.2.  buities ir šeimos vaidmenys;
	
	
	

	2.3.  lyderystės vaizdavimas;
	
	
	

	2.4.  emocijų ir gebėjimų priskyrimas pagal lytį.
	
	
	

	3. Kalba. Įvertinama, ar vartojama pagarbi ir nediskriminuojanti kalba:

	3.1.  diskriminuojančių formuluočių nebuvimas;
	
	
	

	3.2.  stereotipinių apibūdinimų nebuvimas;
	
	
	

	3.3.  pagarbus ir nediskriminuojantis moterų ir vyrų įvardijimas.
	
	
	

	4. Iliustracijos. Įvertinama, ar iliustracijos atspindi lyčių lygybės principus:

	4.1.  vaizduojamų asmenų įvairovė;
	
	
	

	4.2.  nestereotipinis profesijų vaizdavimas; 
	
	
	

	4.3.  nestereotipinis veiklų pasiskirstymas; 
	
	
	

	4.4.  lygiavertis mergaičių ir berniukų dalyvavimas.
	
	
	

	Mokymosi situacijos. Įvertinama, ar užduotys ir pavyzdžiai neskatina stereotipų:

	4.5.  situacijų įvairovė
	
	
	

	4.6.  vienodos galimybės visiems veikėjams;
	
	
	

	4.7. lyčių lygybę skatinantys pavyzdžiai.
	
	
	

	5. Turinys. Įvertinama, ar vadovėlio turinys neprieštarauja lygių galimybių principams:

	5.1.  diskriminuojančių teiginių nebuvimas;
	
	
	

	5.2.  žmogaus orumo užtikrinimas;
	
	
	

	5.3.  įvairių socialinių vaidmenų atspindėjimas.
	
	
	



Nustatytos stipriosios sritys:___________________________________________________________________________________ 
Nustatytos neatitiktys:________________________________________________________________________________________
Rekomendacijos autoriams ir leidėjams:_________________________________________________________________________
[bookmark: part_eeffeec55c0a4a9996d019b861632f4b]Kitos pastabos:______________________________________________________________________________________________

Vadovėlio vertintojas (vardas, pavardė)

			                                                 parašas	

